Ο **Δήμος Δράμας** είναι δήμος της περιφέρειας Ανατολικής Μακεδονίας και Θράκης που συστάθηκε το 2011 με το Πρόγραμμα Καλλικράτης. Προέκυψε από τη συνένωση του προϋπάρχοντος Δήμου Δράμας και της Κοινότητας Σιδηρονέρου. Η έκταση του Δήμου είναι 833.01 τ.χλμ και ο μόνιμος πληθυσμός του είναι 55.679 κάτοικοι σύμφωνα με την απογραφή του 2021. Η έδρα του δήμου είναι η Δράμα.

Τοπογραφικός χάρτης του Δήμου Δράμας.

Δημοτικές Ενότητες και οικισμοί
-------------------------------

Χάρτης των ενοτήτων από τις οποίες αποτελείται ο Δήμος Δράμας.  1 - Δράμας
  2 - Σιδηρονέρου
Ο Δήμος Δράμας αποτελείται από 2 «δημοτικές ενότητες», οι οποίες αντιστοιχούν στον προϋπάρχοντα δήμο Δράμας και την κοινότητα Σιδηρονέρου που ενσωματώθηκε σε αυτόν. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ.

### Δημοτική Ενότητα Δράμας

Η Δημοτική Ενότητα Δράμας αποτελούσε αυτόνομο δήμο πριν τη συνένωσή του με τη Δημοτική Ενότητα Σιδηρονέρου, σύμφωνα με το πρόγραμμα Καλλικράτης. Έχει (πραγματικό) πληθυσμό 55.632 κατοίκους.

* **Κοινότητα Δράμας**
	+ η Δράμα
	+ τα Αμπελάκια
	+ η Νέα Σεβάστεια
	+ οι Ταξιάρχες
	+ ο Τιμόθεος
* **Κοινότητα Ξηροποτάμου**
	+ ο Ξηροπόταμος
	+ η Μεταμόρφωση Σωτήρος
* **Κοινότητα Χωριστής** -- η Χωριστή
* **Κοινότητα Καλλιφύτου**
	+ η Καλλίφυτος
	+ το Πανόραμα
* **Κοινότητα Καλού Αγρού** -- ο Καλός Αγρός
* **Κοινότητα Κουδουνίων** -- τα Κουδούνια
* **Κοινότητα Λιβαδερού**
	+ το Λιβαδερό
	+ τα Δενδράκια
	+ η Χαράδρα
* **Κοινότητα Μακρυπλαγίου**
	+ το Μακρυπλάγιο
	+ ο Πολύκαρπος
* **Κοινότητα Μαυροβάτου** -- ο Μαυρόβατος
* **Κοινότητα Μικροχωρίου** -- το Μικροχώρι
* **Κοινότητα Μοναστηρακίου**
	+ το Μοναστηράκιον
	+ ο Βαθύλακκος
* **Κοινότητα Μυλοποτάμου** -- ο Μυλοπόταμος
* **Κοινότητα Νικοτσάρας** (της πρώην κοινότητας Αργυρουπόλεως) -- ο Νικοτσάρας

### Δημοτική Ενότητα Σιδηρόνερου

Η πρώην κοινότητα και νυν δημοτική ενότητα Σιδηρόνερου έχει (πραγματικό) πληθυσμό 430 κατοίκους και καταλαμβάνει έκταση 351,3 τ.χλμ.. Έδρα της κοινότητας ήταν το Σιδηρόνερο. Πριν τη συνένωσή της με το νέο Δήμο ήταν η μεγαλύτερη σε έκταση κοινότητα της Ελλάδας.

Περιλαμβάνει τα παρακάτω δημοτικά διαμερίσματα και οικισμούς:

* **Κοινότητα Σιδηρονέρου**
	+ το Σιδηρόνερο
	+ το Καλλίκαρπο
	+ το Οροπέδιο
	+ οι Παππάδες
* **Κοινότητα Σκαλωτής**
	+ η Σκαλωτή
	+ τα Κλειστά

Διοικητική ιστορία
------------------

### Δήμος Δράμας

#### Δήμαρχοι Δράμας

Κύριο λήμμα: Κατάλογος δημάρχων Δράμας
### Κοινότητα Σιδηρόνερου

#### Κοινοτάρχες Σιδηρόνερου

* 1979-1982: Κωνσταντίνος Τοκατλίδης
* 1983-1986: Τιμόθεος Παπαδόπουλος
* 1987-1994: Δημήτριος Γραμματικός (1η φορά)
* 1995-2002: Παναγιώτης Παπαχρυσοστομίδης
* 2003-2006: Δημήτριος Γραμματικός (2η φορά)
* 2007-2010: Κωνσταντίνος Σκούλος
* 2024-σήμερα Γεώργιος Παπαδόπουλος. Εξελέγη το 2023, με ποσοστό 59,77%.

Εκδηλώσεις
----------

Στη Δράμα λαμβάνουν χώρα διάφορα πολιτιστικά γεγονότα καθ' όλη τη διάρκεια του έτους με πρωτοβουλία του Δήμου και σε συνεργασία με φορείς και συλλόγους. Ένα από αυτά είναι το *«Διεθνές Φεστιβάλ Ταινιών Μικρού Μήκους»* κάθε Σεπτέμβριο. Άλλο σημαντικό είναι το φεστιβάλ τραγουδιού *«Dramaica Youth Festival»* που πραγματοποιείται ετησίως στο χώρο των πηγών της Αγίας Βαρβάρας και παίρνουν μέρος τοπικά συγκροτήματα αλλά και άλλα συγκροτήματα από όλη την Ελλάδα.

Ακόμη, την πρώτη εβδομάδα του Ιουνίου διοργανώνεται η *«ΔραμΟΙΝΟγνωσία»*, με αντικείμενο το κρασί και την τέχνη της παρασκευής, αλλά και της απόλαυσής του, καθώς και την πλούσια τοπική γαστρονομία σε μία κατεξοχήν οινοποιητική περιοχή της χώρας. Αξιόλογες δράσεις και εκδηλώσεις πραγματοποιούνται στην πόλη της Δράμας στο πλαίσιο των Ελευθερίων της Δράμας την 1η Ιουλίου.

Πλήθος πολιτιστικών εκδηλώσεων εκτείνονται κατά τη διάρκεια όλου του χρόνου και στα χωριά της Δράμας, όπως για παράδειγμα η αναβίωση εθίμων όπως το Καρναβάλι στη Χωριστή κ.ά. Σε ορισμένα χωριά λαμβάνουν χώρα τα «μπαμπούγερα», ένα αρχαίο μακεδονικό έθιμο με διονυσιακές ρίζες. Οι συμμετέχοντες ντύνονται με προβιές και κρεμούν πάνω τους κουδούνια, ενώ γυρίζουν το χωριό τραγουδώντας και χορεύοντας.

### Χρυσοστόμεια

Τα *Χρυσοστόμεια* είναι ετήσιοι αθλητικοί αγώνες Στίβου υπό την αιγίδα της Ιεράς Μητροπόλεως Δράμας με συνδιοργανωτές την ΔΕΚΠΟΤΑ Δράμας, την ΕΑΣ ΣΕΓΑΣ Αν. Μακεδονίας – Θράκης και τα Σωματεία Στίβου και Άρσης Βαρών Ν. Δράμας. Διοργανώνονται τον Σεπτέμβριο κατά τη μνήμη του Αγίου Χρυσοστόμου Σμύρνης στον ναό του Αγίου και στο Εθνικό Στάδιο της πόλης.

Με τους αγώνες τιμάται η μνήμη του Αγίου Χρυσοστόμου Σμύρνης προστάτη των αθλητών, καθώς ο άγιος επέδειξε σημαντική δράση και ενδιαφέρον για την ενασχόληση της νεολαίας με αθλητικές δραστηριότητες και τη δημιουργία αθλητικών εγκαταστάσεων, κατά την αρχιερατεία του ως Μητροπολίτης Δράμας αλλά και μετέπειτα ως Σμύρνης.

### Ονειρούπολη

Επίσης όλο τον Δεκέμβριο λαμβάνει χώρα στη Δράμα, η μεγαλύτερη Χριστουγεννιάτικη Γιορτή της χώρας, η *«Ονειρούπολη Δράμας»*, ένα μαγικό χριστουγεννιάτικο χωριό, που θυμίζει έντονα τα αντίστοιχα Χριστουγεννιάτικα χωριά της Κεντρικής Ευρώπης.

Παραπομπές
----------

1. ↑  «Μόνιμος Πληθυσμός - ELSTAT». *www.statistics.gr*. Αρχειοθετήθηκε από το πρωτότυπο στις 30 Μαρτίου 2023. Ανακτήθηκε στις 10 Αυγούστου 2023.
2. ↑  Διεθνές Φεστιβάλ Ταινιών Μικρού Μήκους Δράμας
3. ↑  Dramaica Youth Festival | Things to do and see in Drama
4. ↑  ««Μπαμπούγερα»: Η αναβίωση ενός αρχαίου μακεδονικού εθίμου στη Δράμα». *Η ΚΑΘΗΜΕΡΙΝΗ* (στα greek). 3 Ιανουαρίου 2017. Ανακτήθηκε στις 27 Αυγούστου 2023. CS1 maint: Μη αναγνωρίσιμη γλώσσα (link)
5. ↑  «Μπαμπούγερα». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 27 Αυγούστου 2023.
6. ↑  Με επιτυχία τα Β΄ Χρυσοστόμεια: Πλήθος κόσμου στις αθλητικές και πολιτιστικές εκδηλώσεις στη μνήμη του Αγίου Χρυσοστόμου Δράμας – Σμύρνης
7. ↑  «Ονειρούπολη». Αρχειοθετήθηκε από το πρωτότυπο στις 6 Απριλίου 2020. Ανακτήθηκε στις 17 Μαΐου 2020.

Εξωτερικοί σύνδεσμοι
--------------------

* Δήμος Δράμας – Επίσημος ιστότοπος

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διοικητική διαίρεση της Περιφέρειας Ανατολικής Μακεδονίας και Θράκης |
| --- |
|  |
| 
Έκταση: 14.157 χμ² · Πληθυσμός : 562.069 (απογρ. 2021) · Πρωτεύουσα: Κομοτηνή |
|  |
| Π.Ε. Δράμας | 
* Δήμος Δοξάτου
* Δήμος Δράμας
* Δήμος Κάτω Νευροκοπίου
* Δήμος Παρανεστίου
* Δήμος Προσοτσάνης
 |  |
|  |
| Π.Ε. Έβρου | 
* Δήμος Αλεξανδρούπολης
* Δήμος Διδυμοτείχου
* Δήμος Ορεστιάδας
* Δήμος Σαμοθράκης
* Δήμος Σουφλίου
 |
|  |
| Π.Ε. Καβάλας | 
* Δήμος Καβάλας
* Δήμος Νέστου
* Δήμος Παγγαίου
 |
|  |
| Π.Ε. Θάσου | 
Δήμος Θάσου |
|  |
| Π.Ε. Ξάνθης | 
* Δήμος Αβδήρων
* Δήμος Μύκης
* Δήμος Ξάνθης
* Δήμος Τοπείρου
 |
|  |
| Π.Ε. Ροδόπης | 
* Δήμος Αρριανών
* Δήμος Ιάσμου
* Δήμος Κομοτηνής
* Δήμος Μαρωνείας-Σαπών
 |
|  |
| 
Περιφερειάρχης: Χρήστος Μέτιος · Ιστότοπος: www.remth.gr |

 |